open-index/open-wikipedia-markdown huggingface dataset:
রফিক আল-তামিমি

**মুহাম্মদ রফিক আল-তামিমি** (; ১৮৮৯-১৯৫৭) ২০তম শতকের একজন ফিলিস্তিন আরব শিক্ষাবিদ ও রাজনৈতিক ব্যক্তিত্ব। ১৯৪৫ সালে তিনি আরব উচ্চ কমিটিতে নিয়োগ পান। তিনি ফিলিস্তিনি আরব প্যারামিলিটারি স্কাউট আন্দোলন আল-নাজ্জাদার (১৯৪৫-৪৭) চেয়ারম্যান ছিলেন।

## প্রাথমিক জীবন
আল-তামিমি নাবলুসের একটি সুন্নি ভূস্বামী পরিবারের জন্মগ্রহণ করেন। প্রাথমিক ও মাধ্যমিক শিক্ষা তিনি সেখানে সম্পন্ন করেন। এরপর ইস্তানবুলের মারজান প্রিপারেটরি স্কুলে শিক্ষালাভ করেন। এখানে সাফল্য দেখানোর কারণে তিনি একটি প্রতিযোগিতায় অবতীর্ণ হয়ে বিজয়ী হন। ফলে ইস্তানবুলের মুলকিয়া কলেজে ভর্তির সুযোগ পান। উসমানীয় শিক্ষা মন্ত্রণালয়ে তিনি পরিচিতি লাভ করেন এবং প্যারিসের সোরবনে পড়াশোনার সুযোগ পান। সেখান থেকে তিনি সাহিত্য ও শিক্ষা বিষয়ে ডিগ্রি লাভ করেন।

## রাজনৈতিক জীবন

বৈরুতের একটি সরকারি বিদ্যালয়ের প্রধান হিসেবে তিনি উসমানীয় সাম্রাজ্যের প্রশাসনে যোগ দেন। উসমানীয় সরকারের অধীনে কাজ করা সত্ত্বেও তিনি ও তার সহকর্মী আউনি আবদুল হাদি ১৯১১ সালে প্যারিসে আল-ফাতাত নামক গোপন সংগঠন গড়ে তোলেন। এই সংগঠনটি উসমানীয় সাম্রাজ্যের কাছ থেকে আরবদের স্বাধীনতা লাভে বিশ্বাসী ছিল। ১৬১৬ সালে প্রথম বিশ্বযুদ্ধ চলাকালীন সময় উসমানীয় কর্মকর্তারা আল-তামিমিকে সাধারণ “গাইড বই” এর জন্য বৈরুত প্রদেশের জাবাল নাবলুস নামক দক্ষিণ অর্ধাংশের তথ্য সংগ্রহের দায়িত্ব দেন।

১৯১৮ সালের ডিসেম্বরে তিনি আল-ফাতাতের কেন্দ্রীয় কমিটিতে নির্বাচিত হন। ১৯১৯ সালের জুলাই মাসে আরব বিদ্রোহের পর আল-তামিমি ইজ্জত দারয়াজা, সাইদ হায়দার ও আল-ফাতাতের ভেতর দিককার অন্যান্য সদস্যদের নিয়ে সিরিয়ান ন্যাশনাল কংগ্রেসে একটি জোট গঠন করেন। এরা বৃহত্তর সিরিয়ায় যেকোনো ধরনের বিদেশী ম্যান্ডেটের (ব্রিটিশ বা ফরাসি) বিরোধিতা করেন। তাদের মতে এটি আরেকটি সাম্রাজ্যবাদী আধিপত্য ছাড়া কিছু না।

১৯৪০ এর দশকের শুরুর দিকে আল-তামিমি ফিলিস্তিন আরব পার্টিতে যোগদান করেন এবং ১৯৪৫ সালে আরব উচ্চ কমিটিতে দলের প্রতিনিধিত্ব করেন। তিনি জাতীয় কমিটির জাফা শাখার চেয়ারম্যানের পদও পান। আল-তামিমি আরব উচ্চ কমিটির চেয়ারম্যান আমিন আল-হুসাইনির ঘনিষ্ঠ সহযোগী হিসেবে পরিচিতি পান। ১৯৪৬ সালে তিনি আল-নাজ্জাদা ও আল-ফুতুয়ার তরুণ আন্দোলনগুলোকে ঐক্যবদ্ধ করতে কাজ করেন। ১৯৪৬ সালের মে মাসে আরব লীগ আরব উচ্চ কমিটিকে বিলুপ্ত করে। এর বদলে সৃষ্ট কায়রো ভিত্তিক আমিন আল-হুসাইনির অধীন আরব উচ্চ কার্যনির্বাহকদের মধ্যে তিনি স্থান পাননি। ব্লোদান সম্মেলনের পর ১৯৪৭ সালের ৫ জানুয়ারি জামাল আল-হুসাইনি কর্তৃক পুনর্গঠিত আরব উচ্চ কমিটিতে পুনরায় নিয়োগ পান। আল-তামিমি ১৯৪৮ সালের ফেব্রুয়ারিতে আরব লীগে ফিলিস্তিনি প্রতিনিধি দলের সদস্য ছিলেন। আরব রাষ্ট্রগুলোর কাছ থেকে ফিলিস্তিনিদের জন্য সামরিক, রাজনৈতিক ও নৈতিক সমর্থন লাভ তাদের লক্ষ্য ছিল।

## তথ্যসূত্র

## গ্রন্থপঞ্জি
* 
* 
* 
* 
* 

বিষয়শ্রেণী:১৮৮৯-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আরব জাতীয়তাবাদী রাজনীতিবিদ
বিষয়শ্রেণী:ব্রিটিশ ফিলিস্তিনের আরব মানুষ
বিষয়শ্রেণী:নাবলুসের জনগণ
বিষয়শ্রেণী:ফিলিস্তিনের আরব পার্টির রাজনীতিবিদ
বিষয়শ্রেণী:উসমানীয় ফিলিস্তিনে আরব
বিষয়শ্রেণী:উসমানীয় আরব জাতীয়তাবাদি
স্থানিকতা

[thumb|[ধূসর বনমোরগ, ভারতের একটি স্থানিক প্রজাতি]]
**স্থানিকতা** প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়।

স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়।

## তথ্যসূত্র

## আরও পড়ুন
* 
* 
* 


বিষয়শ্রেণী:জীববৈচিত্র্য
বিষয়শ্রেণী:জীববিজ্ঞান পরিভাষা
বিষয়শ্রেণী:আবাসভূমি
তাতার খান

**তাতার খান** (**বাহরাম খান** নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।

## জন্ম ও শৈশব
তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।

## সোনারগাঁয়ের শাসক
তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।

গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।

বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।

তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।

## জ্ঞানচর্চায় অবদান
তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।

ফকিহ কামাল-ই-করিম ফিকহের উপর আরবিতে *মাজমু-ই-খানী ফি আইন আল-মাআনি* নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।

## মৃত্যু
১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।

## আরও দেখুন
* বাংলার শাসকগণ
* সোনারগাঁও

## তথ্যসূত্র

বিষয়শ্রেণী:দিল্লি সালতানাত
বিষয়শ্রেণী:বাংলার শাসক
বিষয়শ্রেণী:বাংলার গভর্নর
গিয়াসউদ্দিন বাহাদুর শাহ

**প্রথম গিয়াসউদ্দিন বাহাদুর শাহ** লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন।

## ইতিহাস
পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়।

একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল।

১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন।

## আরও দেখুন
* বাংলার শাসকগণ
* বাংলার ইতিহাস
* ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১৩২৮-এ মৃত্যু
বিষয়শ্রেণী:বাংলার শাসক
বিষয়শ্রেণী:ভারতীয় মুসলিম
সাতভাই ছাতারে

**সাতভাই ছাতারে** (বৈজ্ঞানিক নাম: *Turdoides striata*), **বন ছাতারে**, **ক্যাচক্যাচিয়া**, **ঝগড়ুটে পাখি**, **সাতবইলা** বা **সাতভায়লা** *Leiothrichidae* (লিওথ্রিকিডি) গোত্র বা পরিবারের অন্তর্গত *Turdoides* (টুর্ডোইডিস) গণের অন্তর্গত এক প্রজাতির মাঝারি গায়ক পাখি । সাতভাই ছাতারের বৈজ্ঞানিক নামের অর্থ *দাগি দামার সহজাত* (লাতিন: *turdus* = দামা, *oides* = সাদৃশ্য, *striatus* = লম্বা দাগ)।। ইংরেজিতে এদের Jungle babbler বলে।
এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। সেজন্য এদের নাম হয়েছে সাত ভাই ।

পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩১ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
## চিত্রশালা

Jungle Babbler (Turdoides striatus) in Kawal, AP W IMG 1953.jpg
Jungle Babblers I2- Bhuvenswer IMG 2695.jpg
Jungle Babbler by Nabarun.jpg
Turdoides striatus chicks.JPG
Turdoides striata.JPG
A Jungle babbler.jpg|thumb|ছাতারে পাখি, কোলকাতা, পশ্চিমবঙ্গ, ভারত


## তথ্যসূত্র

## বহিঃসংযোগ
* Jungle Babler videos, photos & sounds  on the Internet Bird Collection.
* Photo of a leucistic individual

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:ভুটানের পাখি
বিষয়শ্রেণী:নেপালের পাখি
বিষয়শ্রেণী:পাকিস্তানের পাখি
বিষয়শ্রেণী:১৮২৩-এ বর্ণিত পাখি
বিষয়শ্রেণী:দক্ষিণ এশিয়ার পাখি
দ্বিতীয় গিয়াসউদ্দিন বাহাদুর শাহ

**দ্বিতীয় গিয়াসউদ্দিন বাহাদুর শাহ** (**খিজির খান শুরি** বলেও পরিচিত) (শাসনকাল : ১৫৫৫-১৫৬১) বাংলার স্বাধীন সুলতান ছিলেন। তিনি ছিলেন সুলতান শামসউদ্দিন মাহমুদ শাহের পুত্র।

## ইতিহাস

বাহাদুর শাহ তৎকালীন গভর্নর শাহবাজ খানকে ক্ষমতাচ্যুত করে ক্ষমতা লাভ করেন। বাহাদুর শাহ ১৫৫৭ সালে মুহাম্মদ আদিল শাহকে হত্যা করেন।

পরবর্তীতে বাহাদুর শাহ জৌনপুর দখলের চেষ্টা করে। কিন্তু মুঘল সেনাবাহিনীর কাছে পরাস্ত হন।

## আরও দেখুন
* বাংলার শাসকগণ
* বাংলার ইতিহাস
* ভারতের ইতিহাস

## তথ্যসূত্র

বিষয়শ্রেণী:মুহাম্মদ শাহ রাজবংশ
বিষয়শ্রেণী:পশতুন বংশোদ্ভূত ভারতীয় ব্যক্তি
গিয়াসউদ্দিন জালাল শাহ

**গিয়াসউদ্দিন জালাল শাহ** (শাসনকাল: ১৫৬১-১৫৬৩) ছিলেন বাংলার সুলতান দ্বিতীয় গিয়াসউদ্দিন বাহাদুর শাহের ভাই ও উত্তরাধিকারী। ১৫৬৩ সালে মৃত্যুর আগে মোট ৩ বছর তিনি বাংলার শাসক ছিলেন।

## আরও দেখুন
* বাংলার শাসকগণ
* বাংলার ইতিহাস
* ভারতের ইতিহাস

## তথ্যসূত্র

বিষয়শ্রেণী:১৫৬৩-এ মৃত্যু
বিষয়শ্রেণী:মুহাম্মদ শাহ রাজবংশ
বিষয়শ্রেণী:সুন্নি মুসলিম
সাদাল্লাহ আল-জাবিরি

**সাদাল্লাহ আল-জাবিরি** (আরবি : سعدالله الجابري) (১৮৯৩-১৯৪৭) ছিলেন একজন সিরিয়ান রাজনীতিবিদ ও সিরিয়ার দুইবারের প্রধানমন্ত্রী। তিনি আলেপ্পোতে জন্মগ্রহণ করেন। সিরিয়ায় ফরাসি ম্যান্ডেটের সময় তিনি ন্যাশনাল ব্লকের নেতা ছিলেন। বেশ কয়েকটি মন্ত্রীসভায় তিনি পররাষ্ট্রমন্ত্রীর দায়িত্ব পালন করেন। 

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:আরব জাতীয়তাবাদী রাজনীতিবিদ
বিষয়শ্রেণী:সিরিয়ার প্রধানমন্ত্রী
বিষয়শ্রেণী:সিরিয়ার পররাষ্ট্রমন্ত্রী
বিষয়শ্রেণী:সিরিয়ার পিপলস কাউন্সিলের স্পিকার
বিষয়শ্রেণী:ন্যাশনাল ব্লকের (সিরিয়া) রাজনীতিবিদ
বিষয়শ্রেণী:আলেপ্পোর থেকে মানুষ
বিষয়শ্রেণী:১৮৯০-এর দশকে জন্ম
ট্রান্সসেন্ড ইনফরমেশন

**ট্রান্সসেন্ড ইনফরমেশন ইনকর্পোরেটেড** () একটি তাইওয়ানি কোম্পানি। এর সদর দপ্তর তাইওয়ানের তাইপেই শহরে। ট্রান্সসেন্ডের পণ্যের মধ্যে রয়েছে মেমোরি মডিউল, ফ্ল্যাশ মেমোরি কার্ড, ইউএসবি ফ্ল্যাশ ড্রাইভ, ডিজিটাল অডিও প্লেয়ার, পোর্টেবল মিডিয়া প্লেয়ার, পোর্টেবল হার্ড ড্রাইভ, গ্রাফিক্স কার্ড প্রভৃতি। মার্কিন যুক্তরাষ্ট্র, নেদারল্যান্ড, জার্মানি, যুক্তরাজ্য, জাপান, হংকং, চীন, ভারত, দক্ষিণ কোরিয়ায় এর কার্যালয় রয়েছে। এটি আইএসও ৯০০১ সনদ পাওয়া প্রথম তাইওয়ানি মেমোরি মডিউল নির্মাতা। এটি বিশ্বের প্রথম কোম্পানি যেটি সব মেমোরি মডিউলে লাইফটাইম ওয়ারেন্টি প্রদান করে। গার্টনারের ২০০৭ সালের প্রতিবেদন অনুযায়ী ৮.৭ বাজার অংশীদারী নিয়ে এটি সানডিস্ক এবং কিংস্টন এর পর বিশ্বের তৃতীয় বৃহত্তম ইউএসবি ফ্ল্যাশ ড্রাইভ নির্মাতা।

## তথ্যসূত্র

## বহিঃসংযোগ

* Official Transcend Taiwanese website
* Official Transcend European (English) website
* Official Transcend USA (English) website
* Official Transcend UK (English) website

বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:তাইওয়ানের কোম্পানি
বিষয়শ্রেণী:গ্রাফিক্স হার্ডওয়্যার কোম্পানি
বিষয়শ্রেণী:কম্পিউটার স্টোরেজ কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:১৯৮৮-এ প্রতিষ্ঠিত কোম্পানি
বিষয়শ্রেণী:তাইওয়ানী মার্কা
বিষয়শ্রেণী:কম্পিউটার পেরিফেরাল কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি
বিষয়শ্রেণী:বহনযোগ্য অডিও প্লেয়ার প্রস্তুতকারক
কিংস্টন টেকনোলজি

**কিংস্টন টেকনোলজি কর্পোরেশন** একটি মার্কিন বেসরকারি বহুজাতিক কম্পিউটার প্রযুক্তি কর্পোরেশন যেটি ফ্ল্যাশ মেমোরি এবং কম্পিউটার সম্পর্কিত মেমোরি পণ্য নির্মাণ এবং বিক্রয় করে। এর সদর দপ্তর ক্যালিফোর্নিয়ার ফাউন্টেন ভ্যালিতে। এই প্রতিষ্ঠানে ৪২০০ এর বেশি মানুষ কাজ করে। মার্কিন যুক্তরাষ্ট্র, যুক্তরাজ্য, আয়ারল্যান্ড, তাইওয়ান এবং চীনে এর কারখানা রয়েছে। এটি ডায়নামিক র‍্যামের এককভাবে বৃহত্তম নির্মাতা, যার বাজার অংশীদারত্ব ৪৬%।

## ইতিহাস
১৯৮৭ সালের ১৭ অক্টোবর কিংস্টন টেকনোলজি প্রতিষ্ঠিত হয়।

## তথ্যসূত্র

বিষয়শ্রেণী:১৯৮৭-এ প্রতিষ্ঠিত কোম্পানি
বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি
বিষয়শ্রেণী:বহনযোগ্য অডিও প্লেয়ার প্রস্তুতকারক
বিষয়শ্রেণী:কম্পিউটার মেমোরি কোম্পানি
বিষয়শ্রেণী:ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
বিষয়শ্রেণী:কম্পিউটার স্টোরেজ কোম্পানি
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
ফ্রেড

**ফ্রেদেরিকো চাভেজ গুইদেজ** (; ; জন্ম: ৩ অক্টোবর, ১৯৮৩) ব্রাজিলের তিওফিলো ওতোনি এলাকায় জন্মগ্রহণকারী ফুটবলার। ব্রাজিলীয় ক্লাব ফ্লুমিনেন্সে দলের অন্যতম স্ট্রাইকার তিনি। পেশাদার ফুটবল লিগে সবচেয়ে দ্রুততম গোলের অধিকারী হিসেবে আমেরিকা মাইনেইরো দলের পক্ষাবলম্বন করে ভিলা নোভার বিপক্ষে এ কৃতিত্ব দেখান। খেলা শুরুর মাত্র ৩.১৭ সেকেন্ডে তিনি ঐ গোলটি করেন।

## ব্রাজিল দল
২৭ এপ্রিল, ২০০৫ তারিখে গুয়েতমালা দলের বিপক্ষে এক প্রীতি খেলার শেষদিকে বদলী খেলোয়াড় হিসেবে মাঠে নামেন ফ্রেড। ঐ বছরেরই ১২ নভেম্বর সংযুক্ত আরব আমিরাতের সাথে ব্রাজিল দলের প্রীতি খেলায় ২ গোল করেন, যাতে ব্রাজিল ৮-০ ব্যবধানে বিজয়ী হয়।

২০০৬ সালের ফিফা বিশ্বকাপ বাছাইপর্বের কোন খেলায় অংশ না নিয়েও বিশ্বকাপে অংশগ্রহণ করেন। ১৮ জুন, ২০০৬ তারিখে অস্ট্রেলিয়ার বিপক্ষে নিজ বিশ্বকাপের প্রথম গোল করেন। কোপা আমেরিকায় প্যারাগুয়ের বিরুদ্ধে সমতাসূচক গোল করে দলকে পরাজয়ের হাত থেকে রক্ষা করেন।

২০১৩ সালের শুরুতে আন্তর্জাতিক পর্যায়ে পুনরায় ডাক পান। ম্যানেজার হিসেবে লুইজ ফেলিপে স্কলারি’র প্রত্যাবর্তনে ফেব্রুয়ারিতে ইংল্যান্ডের বিপক্ষে প্রীতি খেলায় অংশ নেন। এরপর ২ জুন, ২০১৩ তারিখে মারাকানায় গোল করেন যা ২০১৪ সালের ফিফা বিশ্বকাপের অন্যতম মাঠ।

## সম্মাননা
২২ জুন, ২০১৩ তারিখে অনুষ্ঠিত ২০১৩ সালের কনফেডারেশন্স কাপের গ্রুপ-পর্বের খেলায় দুই গোল করে দলকে ইতালির বিপক্ষে ৪-২ ব্যবধানে জয়লাভ করান। এছাড়াও, ২৬ জুন অনুষ্ঠিত ফুটবল খেলায় উরুগুয়ের বিপক্ষে গোল করেন। কনফেডারেশন্স কাপের চূড়ান্ত খেলায় স্পেনের বিপক্ষে ৩-০ গোলের মধ্যে নিজেই করেন দুই গোল। এরফলে স্বাগতিক ব্রাজিল সফলভাবে প্রতিযোগিতা সমাপণ করে অপরাজিত চ্যাম্পিয়ন হয়। এ প্রতিযোগিতায় তিনি ৫ গোল করে যৌথভাবে সর্বোচ্চ গোল করার অধিকারী হন ও সিলভার সু্ ট্রফি লাভ করেন।

## তথ্যসূত্র

## বহিঃসংযোগ
* Official Website
* 
* 
* 

বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০০৭ কোপা আমেরিকার খেলোয়াড়
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:ক্লাব আতলেতিকো মিনেইরোর খেলোয়াড়
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:আমেরিকা ফুটবল ক্লাবের (মিনাস জেরাইস) খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
ফায়ারফক্স অপারেটিং সিস্টেম

**ফায়ারফক্স অপারেটিং সিস্টেম** একটি লিনাক্স ভিত্তিক ওপেন সোর্স অপারেটিং সিস্টেম যা স্মার্টফোন এবং ট্যাবলেট কম্পিউটার দ্বারা বিকশিত হচ্ছে। এটি প্রদর্শিত হয়েছে অ্যানড্রইড-সামঞ্জস্যপূর্ণ স্মার্টফোনের সাথে। ২০১৫ সালে এর উপর মোজিলা কাজ বন্ধ করে।

## ইতিহাস

## লক্ষ্য

## মুক্তির ইতিহাস

২০১৫ সালে ফায়ারফক্স ওএস এর উপর মোজিলা কাজ করা বন্ধ করে দেয়।

## তথ্যসূত্র

## বহিঃসংযোগ
* অফিসিয়াল ফায়ারফক্স ওএস ওয়েবসাইট
* Firefox OS project page  on MDN
* Latest build version of Firefox OS Simulator

বিষয়শ্রেণী:২০১৩-এর সফটওয়্যার
বিষয়শ্রেণী:ফায়ারফক্স অপারেটিং সিস্টেম
বিষয়শ্রেণী:গিকো-ভিত্তিক সফটওয়্যার
বিষয়শ্রেণী:এমবেডেড লিনাক্স ডিস্ট্রিবিউশন
বিষয়শ্রেণী:এআরএম অপারেটিং সিস্টেম
বিষয়শ্রেণী:এক্স৮৬ অপারেটিং সিস্টেম
বিষয়শ্রেণী:এক্সইউএল ব্যবহারকৃত সফটওয়্যার
বিষয়শ্রেণী:মুক্ত মোবাইল সফটওয়্যার
বিষয়শ্রেণী:মোবাইল লিনাক্স
বিষয়শ্রেণী:মোজিলা
বিষয়শ্রেণী:লিনাক্স ডিস্ট্রিবিউশন
.সিএল

**.সিএল** চিলির (ইম্টার দ্বীপপুঞ্জসহ) কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৮৭ সালে এটি চালু হয় ও চিলি বিশ্ববিদ্যালয়  এর নিয়ন্ত্রণ করে থাকে। দ্বিতীয় স্তরের নিবন্ধন সবার জন্য উন্মুক্ত কিন্তু বিদেশীদের জন্য অবশ্যই প্রয়োজনীয় নথিপত্র দেখাতে হয়। ডোমেইন নামে á, é, í, ó, ú বর্ণগুলো ২০০৫ সালে চালু করা হয়।

## তথ্যসূত্র

## বহিঃসংযোগ
* NIC Chile is currently the domain registrar for the .cl ccTLD
* IANA .cl whois information 
* *[http://www.nic.cl/CL-IDN-policy.html Syntax rules for domain names under .CL]* in NIC Chile site

বিষয়শ্রেণী:কান্ট্রি কোড টপ-লেভেল ডোমেইন
.সিএন

**.সিএন** (**.cn**) গণচীনর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। চীন সরকার তথ্য প্রযুক্তি মন্ত্রনালয়ের মাধ্যমে এটি নিয়ন্ত্রণ করে থাকে। এই মন্ত্রণালয় টেলিকমিউনিকেসন থেকে শুরু করে সম্প্রচার সকল বিষয়য়াদি দেখাশুনা করে। এটি বণ্টনের দায়িত্ব চায়না ইন্টারনেট নেটওয়ার্ক ইনফরমেশন সেন্টারের। নিউলেভেল সাধারনত চীনের বাইরে .সিএন ডোমেইন এর নিয়ন্ত্রণ করে থাকে। ৩.৩ মিলিয়নের উপর নিবন্ধনকারী নিয়ে .সিএন ডোমেইন বিশ্বের ৫ম বৃহত্তম ডোমেইন নাম। প্রথম দিকে রয়েছে .ডিই, ইউকে, .এনএল ও .ইইউ।
### নির্দিষ্ট দ্বিতীয় স্তরের ডোমেইন
* *ac*.cn : একাডিমিক প্রতিষ্ঠান
* *com*.cn : ব্যবসা সংক্রান্ত
* *edu*.cn : শিক্ষা প্রতিষ্ঠান
* *gov*.cn : সরকারি সংস্থা
* *mil*.cn : সেনাবাহিনী
* *net*.cn : নেটওয়ার্ক সার্ভিস প্রোভাইডর
* *org*.cn : অলাভজনক প্রতিষ্ঠান

### প্রাদেশিক দ্বিতীয় স্তরের ডোমেইন
.সিএন এর প্রথম দুই অক্ষর অর্থাৎ শহরের সংক্ষিপ্ত দুই অক্ষর দিয়ে ডোমেইন নাম প্রকাশ করা হয়েছে।

* *ah*.cn : Anhui
* *bj*.cn : Beijing
* *cq*.cn : Chongqing
* *fj*.cn : Fujian
* *gd*.cn : Guangdong
* *gs*.cn : Gansu
* *gz*.cn : Guizhou
* *gx*.cn : Guangxi
* *ha*.cn : Henan
* *hb*.cn : Hubei
* *he*.cn : Hebei
* *hi*.cn : Hainan
* *hk*.cn : Hong Kong
* *hl*.cn : Heilongjiang
* *hn*.cn : Hunan
* *jl*.cn : Jilin
* *js*.cn : Jiangsu
* *jx*.cn : Jiangxi
* *ln*.cn : Liaoning
* *mo*.cn : Macau
* *nm*.cn : Nei Mongol
* *nx*.cn : Ningxia
* *qh*.cn : Qinghai
* *sc*.cn : Sichuan
* *sd*.cn : শানতুং
* *sh*.cn : Shanghai
* *sn*.cn : Shaanxi
* *sx*.cn : Shanxi
* *tj*.cn : Tianjin
* *tw*.cn : Taiwan
* *xj*.cn : Xinjiang
* *xz*.cn : Xizang
* *yn*.cn : Yunnan
* *zj*.cn : Zhejiang

### চীনা অক্ষরে আন্তর্জাতিক ডোমেইন নাম
চীনা অক্ষরে আন্তজার্তিক ডোমেইন নাম .সিএন এর অধীন দ্বিতীয় স্তরে নিবন্ধন করা যায়। ২৫ জুন, ২০১০ সালে আইসিএএনএন চীনের জন্য চীনা অক্ষরে সাধারণ ডোমেইন নাম যেমন, .中国 (চীন,*xn--fiqs8s*) এবং .中國 (ঐতিহাসিক চীনা অক্ষর, ডিএনএস নাম *xn--fiqz9s*) অনুমোদন দেওয়া হয়। এই দুটি টপ-লেভেল ডোমেইন নাম ডোমেইন নাম স্টেনডার্ড এ যুক্ত হয় জুলাই, ২০১০ সালে। সিএনএনআইসি .কম এর জন্য .公司 ও .নেটের জন্য .网络 প্রস্তাব করে। যাইহোক এ দুট আন্তজার্তিকভাবে স্বীকৃত নয়, শুধুমাত্র স্থানীয়ভাবে ব্যবহার করা হয়।

## তথ্যসূত্র

* Provisional Administrative Rules for Registration of Domain Names in China

## বহিঃসংযোগ
* IANA WHOIS for .cn 
* China Internet Network Information Center
* List of Neulevel accredited registrars
* Ministry of Information Industry
* Directory of .cn domain names and their owners

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:চীনে ইন্টারনেট
.সিও

**.সিও** বা **.co** কলম্বিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .সিও ইন্টারনেট এস.এ.এস। ১০ জুলাই, ২০১০ থেকে .সিও ডোমেইন নাম নিবন্ধনের ক্ষেত্রে কোন সীমাবদ্ধতা রাখা হয়নি। বিশ্বের যে কোন সতন্ত্র ব্যক্তি বা প্রতিষ্ঠান এই ডোমেইন নাম নিবন্ধনের সুযোগ পায়। উদাহরনস্বরুপ, টুইটার (t.co), অ্যাঞ্জেললিস্ট (Angel.co), এন্টার (Enter.co), ৫০০ স্টার্টআপস (500.co), এস্পেন গ্রুপ (Aspen.co) ও গুগল (g.co)।  কিছু আমেরিকান কম্পানি যেমন, আমেরিকান এক্সপ্রেস (amex.co) ও স্টারবাকস (sbux.co) তাদের ইউআরএল সংক্ষিপ্তকরনের কাজে .সিও ডোমেইন ব্যবহার করে থাকে। .সিও ডোমেইন বৈশ্বিকভাবে শুধু সরকার অনুমোদিত ব্যক্তি বা সংস্থার মাধ্যমে করা যায়।

## তৃতীয় স্তরের ডোমেইন নিবন্ধন
তৃতীয় স্তরের ডোমেইন নিবন্ধন চিরাচরিতভাবে যেরকম প্রচলিত, সে ধারাই মেনে চলা হয়। তৃতীয় স্তরের ডোমেইন নামকে স্থানীয় ব্যবসা প্রতিষ্ঠান, সংস্থা, একাডেমিক প্রতিষ্ঠান ও সরকারি প্রতিষ্ঠানের সংকেত বহন করে।

* **com.co** – ব্যবসায়িক
* **org.co** – সংস্থা
* **edu.co** – শিক্ষাসংক্রান্ত
* **gov.co** – সরকারি
* **net.co** – নেটওয়ার্ক
* **mil.co** – মিলিটারি
* **nom.co** – ব্যক্তিগত

## তথ্যসূত্র

## বহিঃসংযোগ
* IANA .co information
* 
* Corporate information site
* dominios.com.co

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিভি

**.সিভি** কেপ ভার্দের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। জাতীয় যোগাযোগ এজেন্সি এটি নিয়ন্ত্রণ করে থাকে। ১৯৯৬ সালে .সিভি চালু হয় এবং প্রথম দিকে *ইন্সটিটিও সুপেরিয়র ডি ইনজেনহারিয়া ই সিনসিয়াস ড্যু মার* এটি নিয়ন্ত্রণ করত।
এএনএসি নিম্নোক্ত ডোমেইন নাম দ্বিতীয় স্তরে নিবন্ধনের সুযোগ দেয়:

* **.net.cv**: কমিউনিকেসন ও নেটওয়ার্ক সার্ভিস প্রোভাইডর
* **.gov.cv**: সরকারি সংস্থা
* **.org.cv**: অলাভজনক প্রতিষ্ঠান
* **.edu.cv**: বিদ্যালয় ও বিশ্ববিদ্যালয় (প্রাইভেট ও পাবলিক দুটোই)
* **.int.cv**: আন্তজার্তিক সংস্থা ও কূটনৈতিক মিশন
* **.publ.cv**: নিবন্ধিত ম্যাগাজিন
* **.com.cv**: সীমাবদ্ধতা নেই
* **.nome.cv**: কেপ ভার্দের জাতীয় ও বৈধ বসবাসকারী

## বহিঃসংযোগ
* IANA .cv whois information 

## তথ্যসূত্র




বিষয়শ্রেণী:কান্ট্রি কোড টপ-লেভেল ডোমেইন
.সিআর

**.সিআর** কোস্টা রিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## দ্বিতীয় স্তরের ডোমেইন
* **.ac.cr** – একাডিমিক; বিশ্ববিদ্যালয়
* **.co.cr** - ব্যবসায়িক
* **.ed.cr** – শিক্ষা প্রতিষ্ঠান; কলেজ, মাধ্যমিক বিদ্যালয়
* **.fi.cr** – আর্থিক প্রতিষ্ঠান যেমন, ব্যাংক
* **.go.cr** - সরকারি
* **.or.cr** – অলাভজনক সংস্থা
* **.sa.cr** – স্বাস্থ্য বিষয়ক
* **.cr** - অন্যান্য

বিষয়শ্রেণী:কান্ট্রি কোড টপ-লেভেল ডোমেইন
.সিইউ

**.সিইউ** কিউবার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## দ্বিতীয় স্তরের ডোমেইন নাম
.সিইউ এর অধীন কিছু সা ডামেইন।

* **.com.cu**
* **.edu.cu**
* **.org.cu**
* **.net.cu**
* **.gov.cu**
* **.inf.cu**

## বহিঃসংযোগ
* Portal Cuba.cu
* IANA .cu whois information 

## তথ্যসূত্র


বিষয়শ্রেণী:কান্ট্রি কোড টপ-লেভেল ডোমেইন
ইউসুফ আল-আজমা

**ইউসুফ আল-আজমা** (আরবি : يوسف العظمة *Yūsuf al-‘Aẓmah*; ১৮৮৩ – জুলাই ২৪, ১৯২০) ছিলেন সিরিয়ার যুদ্ধ মন্ত্রী ও চীফ অব স্টাফ। রাজা ফয়সালের (পরবর্তীতে ইরাকের রাজা) অধীনে তিনি ১৯১৮ থেকে ১৯২০ পর্যন্ত দায়িত্ব পালন করেন।

আল-আজমা ১৯০৬ সালে ইস্তানবুলের তুর্কি সামরিক একাডেমি থেকে স্নাতক হন। উসমানীয় সেনাবাহিনীতে তিনি জেনারেল হিসেবে দায়িত্ব পালন করেন। আরব বিদ্রোহে যোগ দেয়ার আগে তিনি ককেসাসে তুর্কি সেনাদের নেতৃত্ব দেন। আরব বিদ্রোহের ফলে সিরিয়া ১৯১৮ সালে উসমানীয়দের কাছ থেকে স্বাধীনতা লাভ করে।

যুক্তরাজ্য ও ফ্রান্সের মধ্যকার গোপন সাইকস-পিকট চুক্তির অংশ হিসেবে লীগ অব নেশনস ফ্রান্সকে সিরিয়ার মেন্ডেট প্রদান করে। ফরাসি জেনারেল হেনরি গোরাড ১৯২০ সালে সিরিয়ান সরকারকে নিজেদের সৈন্যবাহিনী ভেঙ্গে দিতে ও ফরাসি অধীনতা স্বীকার করে নেয়ার আল্টিমেটাম দেন। দামেস্কের সরকার অনিচ্ছা সত্ত্বেও এই আল্টিমেটাম মেনে নেয় ও নিজের সৈন্যবাহিনী ভেঙ্গে দেয়। রাজা ফয়সাল ফরাসি আল্টিমেটাম মেনে নেয়া সত্ত্বেও ইউসুফ আল-আজমা তা প্রত্যাখ্যান করেন। তিনি ভেঙ্গে দেয়া সেনাবাহিনী ও সাধারণ জনতার মধ্য থেকে একটি ক্ষুদ্র সৈন্যদল গঠন করেন। আধুনিক অস্ত্রে সজ্জিত ফরাসি সেনাদের মোকাবেলায় তাদের কাছে ভারি অস্ত্র ছিল না। যুদ্ধের ফলাফল নিয়ে তার মধ্যে কোনো সন্দেহ না থাকলেও আল-আজমা ফরাসিদের বিরোধিতা করে এটি পরিষ্কার করতে চেয়েছিলেন যে সিরিয়া যুদ্ধ না করে আত্মসমর্পণ করবে না।

বাম|থাম্ব|200px|সামরিক পোশাকে সিরিয়ার যুদ্ধ মন্ত্রী জেনারেল ইউসুফ আল-আজমা
মৃত্যু নিশ্চিত জেনেও আল-আজমা তার সেনাদের নিয়ে দামেস্ক ত্যাগ করেন ও দামেস্কের ১২ মাইল পশ্চিমে মায়সালুনের দিকে অগ্রসর হন। ১৯২০ সালের ২৪ জুলাই এখানে দুই বাহিনী একটি অসম যুদ্ধে অবতীর্ণ হয়। যুদ্ধে আল-আজমা নিহত হন। ২৫ জুলাই ফরাসিরা দামেস্কে প্রবেশ করে।

সিরিয়ানদের কাছে ইউসুফ আল-আজমা একজন জাতীয় বীর ও অণুপ্রেরণা হিসেবে গণ্য হন। দামেস্কের একটি চত্বরে তার ভাস্কর্য স্থাপিত হয়েছে। সমগ্র সিরিয়ায় তার নামে সড়ক ও বিদ্যালয় রয়েছে।

## আরও দেখুন
* মায়সালুনের যুদ্ধ
* বৃহত্তর সিরিয়া
* সিরিয়ান জাতীয়তাবাদ

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:উসমানীয় আরব
বিষয়শ্রেণী:সিরিয়ার জাতীয়তাবাদী
বিষয়শ্রেণী:সিরিয়ার প্রতিরক্ষা মন্ত্রী
বিষয়শ্রেণী:উসমানীয় আরব জাতীয়তাবাদি
বিষয়শ্রেণী:দামেস্কের ব্যক্তি
বিষয়শ্রেণী:সিরীয় মুসলিম
বিষয়শ্রেণী:সিরীয় সুন্নি মুসলিম
.সিডব্লিউ

**.সিডব্লিউ** কারাকাউএর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৫ ডিসেম্বর, ২০১০ সালে আইএসও ৩১৬৬ মিইনটেনেন্স এজেন্সি কর্তৃক চালু হয়। এটি চালু হওয়ার পর কাকাউ নেদারল্যান্ডস রাজ্যের মধ্যে একটি নতুন সম্মান আর্জন করে। নেদারল্যান্ডস এন্টিহিল বিশ্ববিদ্যালয় এটি স্পনসর করে থাকে। এই বিশ্ববিদ্যালয়টি একই সাথে .এএন ডোমেইনেরও স্পনসর করে থাকে। ১ ফেব্রুয়ারি, ২০১২ থেকে .সিডব্লিউ ডোমেইনের নিবন্ধন প্রক্রিয়া শুরু হয়। বর্তমানে কারাকাউয়ের অনেক ও য়েবসাইট এখনো পূর্বের .এএন ডোমেইন নাম ব্যবহার করে। এগুলোকে যে কেউ চাইলেই .এসএক্স বা .সিডব্লিউ নামে স্থানান্তর করতে পারবে।

## তথ্যসূত্র

## বহিঃসংযোগ
* IANA .cw whois information

বিষয়শ্রেণী:কান্ট্রি কোড টপ-লেভেল ডোমেইন
.সিএক্স

**.সিএক্স** ক্রিস্টমাস দ্বীপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। খ্রিস্টমাস দ্বীপপুঞ্জ ইন্টারনেট নিয়ন্ত্রণ কর্তৃপক্ষ এটি নিয়ন্ত্রণ করে থাকে। এই সংস্থাটি দ্বীপপুঞ্জের অধীবাসীদের ইন্টারনেট সার্ভিস প্রদান করে থাকে। প্লানেট থ্রি নামের যুক্তরাজ্য ও অস্ট্রেলিয়া ভিত্তিক একটি সংস্থা পূর্বে এটি নিয়ন্ত্রণ করত কিন্তু কম্পানিটি ব্যাংক জালিয়াতির সাথে জড়িত হলে এর নিয়ন্ত্রণ স্থানান্তরিত হয়।

## বহিঃসংযোগ
* CIIA
* COCCA – Council of Country Code Administrators
* IANA .cx whois information 

বিষয়শ্রেণী:কান্ট্রি কোড টপ-লেভেল ডোমেইন
.সিওয়াই

**.সিওয়াই** সাইপ্রাসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সাইপ্রাসের নাগরিক, কম্পানি, সরকারি সংস্থার জন্য সীমাবদ্ধ। নিবন্ধনের সময় ব্যক্তিগত বা ব্যবসায়িক পরিচিতি নাম্বার প্রয়োজন হয়। এছাড়াও বিভিন্ন সাবডোমেইনে কিছু কিছু সীমাবদ্ধতা রয়েছে তবে .com.cy সাইপ্রাসের সবার জন্য উন্মুক্ত।

## দ্বিতীয় স্তরের ডোমেইন
* **ac.cy** – একাডিমিক ও গবেষণা প্রতিষ্ঠান।
* **net.cy** – ইন্টারনেট নেটওয়ার্ক সার্ভিস প্রোভাইডর।
* **gov.cy** – সরকারি সংস্থা।
* **org.cy** – অলাভজনক সংস্থা।
* **pro.cy** – পেশাদার সংস্থা।
* **name.cy** - ব্যক্তিগত
* **ekloges.cy** – নির্বাচনের সাথে সংশ্লিষ্ট ব্যক্তি বা সংস্থা।
* **tm.cy** – অফিসিয়াল নিবন্ধিত ট্রেডমার্ক।
* **ltd.cy** – প্রাইভেট ও পাবলিক লিমিটেড কম্পানি।
* **biz.cy** – যে কোন নিবনিইধত কম্পানি।
* **press.cy** – সংবাদ সংস্থা।
* **parliament.cy** – সাইপ্রাসের সংসদ সম্পর্কিত।
* **com.cy** – ব্যবসায়িক কাজে।

## বহিঃসংযোগ
* IANA .cy whois information 
* .cy domain registration website

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিজেড

**.সিজেড** চেক প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সিজেড.নিক এটি নিয়ন্ত্রণ করে থাকে। নিবন্ধনের জন্য অবশ্যই এজেন্টের মাধ্যমে আবেদন করতে হবে।

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডিই

**.ডিই** জার্মানির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিইনিক .ডিই ডোমেইন নাম নিয়ন্ত্রণ করে থাকে। এই ডোমেইন নামটি জামর্মানির জার্মান নামের (Deutschland) প্রথম দুই অক্ষর থেকে এসেছে। পূর্বে পূর্ব জার্মানির .ডিডি নামে পৃথক ডোমেইন নাম ছিল।
.ডিই বর্তমানে সবচেয়ে জনপ্রিয় কান্ট্রি কোড টপ লেভেল ডোমেইন। এর সাথে .ইউকে দ্বিতীয় জনপ্রিয় ও .এনএল তৃতীয় জনপ্রিয়। সকল টপ লেভেল ডোমেইনের মধ্যে .কম এর পরেই এর অবস্থান। .ডিই ডোমেইন নিবন্ধনের জন্য সরাসরি ডিইনিক এর কাছে আবেদন করা যায় কিন্তু অনুমোদিত নিবন্ধনকারী সংস্থার কাছ থেকে সংগ্রহ করা তুলনামূলক সহজ।

## তথ্যসূত্র

## বহিঃসংযোগ
* DENIC
* List of DENIC members
* IANA .de whois information 
* DNSSEC in the .de Zone

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:জার্মানির গণমাধ্যম
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডিজে

**.ডিজে** জিবুতির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই ডোমেইনটি সাধারণত মিউজিক সম্পর্কিত কাজে ব্যবহার বেশি হয়। এর একটি কারণ হল, “ডিজে” (ডিস্ক জকি) শব্দটি বহুল ব্যবহার হয়ে থাকে। এরকম আরও কয়েকটি ডোমেইন নাম হল, .এফএম, .এএম, .টিভি, .সিডি, .এমইউ ও .মি

## বহিঃসংযোগ
* IANA .dj whois information 

বিষয়শ্রেণী:কান্ট্রি কোড টপ-লেভেল ডোমেইন
প্যাসারিফর্মিস

**প্যাসারিফর্মিস** (Passeriformes) বর্গটি পক্ষীশ্রেণীর মধ্যে সর্বাপেক্ষা বৃহৎ বর্গ। মোট পাখি প্রজাতির অর্ধেকই এ বর্গের অন্তর্ভুক্ত। প্রায় ৬,৩৫০টি প্রজাতির পাখি নিয়ে এ বর্গটি গঠিত। বর্গটি স্তন্যপায়ীদের সবচেয়ে বড় বর্গ রোডেনশিয়ার থেকে প্রায় দ্বিগুণ প্রজাতি ধারণ করে এবং মেরুদণ্ডী প্রাণীদের বর্গের মধ্যে এটাই দ্বিতীয় সর্বোচ্চ প্রজাতিধারী (প্রথম পার্সিফর্মিস)। এ বর্গের পাখিদের গায়ক পাখি, বৃক্ষচর পাখি ইত্যাদি নামে অভিহিত করা হয়।

প্যাসারিফর্মিস বর্গটি তিনটি উপবর্গে বিভক্ত। উপবর্গগুলো হল: Acanthisitti (অ্যাকানথিসিটি), Tyranni (টাইরানি) ও Passeri (প্যাসারি)। প্যাসারি উপবর্গের প্রজাতিগুলোর বেশ জটিল ভয়েস বক্স রয়েছে। সে জন্য এরা বেশ সুরেলা শিস দিতে পারে বা গান গাইতে পারে। এরাই মূলত গায়ক পাখি নামে পরিচিত। তবে সব প্যাসারিই সুন্দর গান গাইতে পারে তা নয়। পাতিকাক, হাঁড়িচাচা এরা প্যাসারি হলেও হেঁড়ে গলায় ডাকে। প্যাসারি না হলেও কিছু পাখি খুব সুন্দর গান করতে পারে, যেমন: কোকিল, বউ কথা কও ইত্যাদি। টাইরানিদেরও ভয়েস বক্স রয়েছে, কিন্তু তা গঠনগত দিক থেকে বেশ সরল।

অ্যান্টার্কটিকা বাদে পৃথিবীর সর্বত্রই প্যাসারিফর্মিস বর্গের অন্তর্ভুক্ত প্রজাতিগুলোর দেখা মেলে। তবে বিষুবীয় অঞ্চলে এদের ঘনত্ব সবচেয়ে বেশি।

প্যাসারিফর্মিস বর্গের পাখিদের পায়ের গঠন এমন যাতে ডালপালা, কঞ্চি, শর এমনকি ঘাস আকে ধরে থাকতে পারে। কিছু কিছু প্রজাতি খাড়া পাথর বা গাছের ডাল আকড়ে চলাফেরা করতে পারে। যেমন দাগিলেজ গাছআঁচড়া। এদের পায়ে চারটি সরু লম্বা আঙুল থাকে। তিনটি আঙুল থাকে সামনের দিকে আর একটি থাকে পেছনের দিকে।
## তথ্যসূত্র

## বহিঃসংযোগ

*
*
*

*
বিষয়শ্রেণী:পাখির গোত্র
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
.ডিকে

**.ডিকে** ডেনমার্কের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিকে হোস্টমাস্টার এটি নিয়ন্ত্রণ করে থাকে। যে কোন নতুন ডোমেইন নামের জন্য অনুমোদিত নিবন্ধনকারীর কাছে আবেদন করতে হয়। ডোমেইন নামে æ, ø, å, ö, ä, ü, ও é অক্ষরগুলোও অনুমোদিত।

## বহিঃসংযোগ
* IANA .dk whois information 
* DK Hostmaster A/S
* List of .dk approved registrators
* History of DENet

## পদটীকা

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
বিষয়শ্রেণী:ডেনমার্কের গণমাধ্যম
রিক্তের বেদন

**রিক্তের বেদন** কাজী নজরুল ইসলামের রচিত একটি গল্পগ্রন্থ। মোট ৮টি গল্প নিয়ে ১৯২৪ খ্রিষ্টাব্দের ফেব্রুয়ারিতে প্রথম প্রকাশিত হয় এই গ্রন্থ। প্রকাশকঃ ওরিয়েন্টাল প্রিন্টার্স এন্ড পাবলিশার্স লিমিটেড, কলিকাতা।

## গল্পের তালিকা

* রিক্তের বেদন
* বাউন্ডেলের আত্ম-কাহিনী
* মেহের নেগার
* সাঁঝের তারা
* রাক্ষুসী
* সালেক
* স্বামী-হারা
* দুরন্ত পথিক

## তথ্যসূত্র

বিষয়শ্রেণী:কাজী নজরুল ইসলামের রচনা
.ডিও

**.ডিও** ডোমিনিকান প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯১ সাল থেকে নিক.ডিও এটি নিয়ন্ত্রণ করে থাকে।

* **.do**: সাধারণ ব্যবহার
* **art.do**: শিল্পকলা প্রতিষ্ঠান
* **com.do**: ব্যবসায়িক সংস্থা
* **edu.do**: একাডিমিক প্রতিষ্ঠান
* **gob.do** / **gov.do**: সরকারি সংস্থা
* **mil.do**: মিলিটারি প্রতিষ্ঠান
* **net.do**: ইন্টারনেট সার্ভিস প্রোভাইডর
* **org.do**: অলাভজনক প্রতিষ্ঠান
* **sld.do**: স্বাস্থ্য সংস্থা
* **web.do**: ওয়েব ডেভলপমেন্ট সার্ভিস

## বহিঃসংযোগ
* IANA .do whois information 

বিষয়শ্রেণী:কান্ট্রি কোড টপ-লেভেল ডোমেইন
রবের্ত লেভানদোভস্কি

**রবের্ত লেভানদোভস্কি** ; জন্ম: ২১ আগস্ট, ১৯৮৮ একজন পোলিশ পেশাদার ফুটবলার যিনি স্পেনীয় ক্লাব ফুটবলের শীর্ষ স্তর লা লিগার ক্লাব বার্সেলোনা এবং পোল্যান্ড জাতীয় দলের হয়ে স্ট্রাইকার হিসেবে খেলেন। তিনি বর্তমানে পোল্যান্ড জাতীয় দলের অধিনায়ক হিসেবে দায়িত্ব পালন করছেন।

জিন্কেজ প্রুসক্কো-এর হয়ে পোলিশ ফুটবলের তৃতীয় ও দ্বিতীয় স্তরের সর্বোচ্চ গোলদাতা হওয়ার পরে তিনি পোলান্ডের সর্বোচ্চ স্তরের ক্লাব লেচ পজনানে যোগদান করেন এবং ক্লাবকে ২০০৯-১০ একস্ত্রাকলাসা জিততে সাহায্য করেন। ২০১০ সালে তিনি ৪৫ লক্ষ ইউরোর বিনিময়ে বরুসিয়া ডর্টমুন্ড-এ যোগদান করেন। সেখানে তিনি লিগের শীর্ষ গোলদাতা হিসাবে ধারাবাহিকভাবে দুটি বুন্দেসলিগা শিরোপা জয় করেন। ২০১৩ সালে তিনি বরুসিয়া ডর্টমুন্ডের হয়ে উয়েফা চ্যাম্পিয়নস লিগ এর ফাইনালে খেলেন।

২০১৪-১৫ মৌসুমে লেভানদোভস্কি "ফ্রি ট্রান্সফার" হিসেবে বরুসিয়া ডর্টমুন্ডের প্রতিদ্বন্দ্বী ক্লাব বায়ার্ন মিউনিখ-এ যোগদানে সম্মত হন। ২০১৯-২০ মৌসুমে বায়ার্ন মিউনিখের উয়েফা চ্যাম্পিয়নস লিগ ও ট্রেবল জয়ের ক্ষেত্রে তিনি অত্যন্ত গুরত্বপূর্ণ ভূমিকা পালন করেন। তিনি উক্ত তিনটি প্রতিযোগিতারই সর্বোচ্চ গোলদাতা ছিলেন। ২০২২-২৩ মৌসুম শুরুর পূর্বে তিনি ৫ কোটি ইউরোর বিনিময়ে স্পেনীয় ক্লাব বার্সেলোনায় যোগদান করেন।

লেভানদোভস্কি ২০০৮ সাল থেকে পোল্যান্ড জাতীয় দলের হয়ে খেলছেন। পোল্যান্ডের হয়ে তিনি উয়েফা ইউরো ২০১২, উয়েফা ইউরো ২০১৬, ২০১৮ ফিফা বিশ্বকাপ এবং উয়েফা ইউরো ২০২০ টুর্নামেন্ট খেলেছেন।

## ক্যারিয়ার পরিসংখ্যান

### ক্লাব
১৯ জুলাই ২০২২ অনুসারে

### আন্তর্জাতিক

১৪ জুন ২০২২ অনুসারে

## তথ্যসূত্র

## বহিঃসংযোগ

* রবের্ত লেভানদোভস্কি  - ইএসপিএন সকারণেট
* রবের্ত লেভানদোভস্কি - Transfermarkt
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বুন্দেসলিগার খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:পোলীয় ফুটবলার
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:কিকার-টরিয়াগার্কানোনে পুরস্কার বিজয়ী
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পোল্যান্ডের আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:পোলীয় প্রবাসী ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:পোল্যান্ডের আন্তর্জাতিক যুব ফুটবলার
বিষয়শ্রেণী:দাতব্য তহবিল সংগ্রহকারী (ব্যক্তি)
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পিচিচি ট্রফি বিজয়ী
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ফিফা বর্ষসেরা খেলোয়াড় বিজয়ী
মুই বোরান

**মুই বোরান** (, , , উচ্চারণ "প্রাচীন বক্সিং") ১৯৩০ সালের পূর্বে আধুনিক যন্ত্রপাতি ও নিয়মের আগে থাইল্যান্ডের নিরস্ত্র মার্শাল আর্টের জন্য একটি সহায়ক শব্দ। এটা আধুনিক মুই থাইয়ের সরাসরি পূর্ববর্তী মার্শাল আর্ট।

## কৌশল
thumb|left|মুই বোরানে প্রতিপক্ষের মুখোমুখি অবস্থান।
thumb|150px|মুই বোরানের ভঙ্গিমা
মৌলিক মুই বোরান লড়াইয়ের অবস্থান অনেক কম এবং মুয়ে থাই তুলনায় ব্যাপকতর অনেকটা প্রথাগত চীনা ও ভারতীয় মার্শাল আর্টের মত। যোদ্ধাদের দ্রুততা, নমনীয়তা এবং গতি, সেইসাথে লাফ দিয়ে হাঁটু মারার নিয়ম আছে। লাথিটা প্রথাগত ভারতীয় বক্সিং এবং দক্ষিণ চীনা মার্শাল আর্টের মত হয়।
 
## আরও দেখুন

* ক্রাবি ক্রাবং
* মুই থাই
* লারদ্রিত
* বকাটর
* মুষ্টি-যুদ্ধ

## তথ্যসূত্র

## বহিঃসংযোগ

* Ancient Thai Martial Arts

বিষয়শ্রেণী:থাই মার্শাল আর্টস
দাগি ছাতারে

**দাগি ছাতারে** (বৈজ্ঞানিক নাম: *Turdoides earlei*) বা **ডোরা সাতভায়লা** Leiothrichidae (লিওথ্রিকিডি) গোত্র বা পরিবারের অন্তর্গত *[[Turdoides]]* (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ *আর্লির দামার সহজাত* (লাতিন: *turdus* = দামা, *oides* = সাদৃশ্য, *earlei* = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## বিবরণ

দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে।

দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে।

## তথ্যসূত্র

## বহিঃসংযোগ

* চিত্র: Oriental Bird Club. 
* India Biodiversity Portal

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:মিয়ানমারের পাখি
বিষয়শ্রেণী:নেপালের পাখি
বিষয়শ্রেণী:পাকিস্তানের পাখি
বিষয়শ্রেণী:১৮৪৪-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
কুইন্স পার্ক ওভাল

**কুইন’স পার্ক ওভাল** () ত্রিনিদাদ ও টোবাগোর রাজধানী পোর্ট অব স্পেনে অবস্থিত বিখ্যাত ক্রিকেট মাঠ। ক্যারিবীয় দ্বীপপুঞ্জ **[[ওয়েস্ট ইন্ডিজ ক্রিকেট দল|ওয়েস্ট ইন্ডিজ]]ের সর্বাধিক [[দর্শক]] ধারণ ক্ষমতাসম্পন্ন মাঠ** হিসেবে এর সবিশেষ পরিচিতি রয়েছে। এটি ২৫,০০০ দর্শক ধারণে সক্ষম। ক্যারিবিয় দ্বীপপুঞ্জে অবস্থিত যে-কোন স্টেডিয়ামের তুলনায় এখানে সবচেয়ে বেশি টেস্ট ম্যাচ অনুষ্ঠিত হয়েছে। এছাড়াও, ২০০৭ সালের ক্রিকেট বিশ্বকাপের বেশ কয়েকটি একদিনের আন্তর্জাতিক ক্রিকেট খেলা অনুষ্ঠিত হয়। কুইন্স পার্ক ক্রিকেট ক্লাবের নিজস্ব মাঠ এটি। ত্রিনিদাদ ও টোবাগো ক্রিকেট দল তাদের নিজস্ব অধিকাংশ খেলাই এ মাঠে খেলে থাকে। এ মাঠে ক্রিকেট ছাড়াও ঘরোয়া এবং আন্তর্জাতিক ফুটবল খেলাও অনুষ্ঠিত হয়।

## তথ্যসূত্র

## বহিঃসংযোগ
* Queen's Park Cricket Club Official Website
* Queen's Park Oval Entry at Cricinfo 

## আরও দেখুন
* স্টেডিয়াম
* বিউসেজাউর স্টেডিয়াম
* ওয়েস্ট ইন্ডিজ ক্রিকেট দল
* ২০১৩-এ আন্তর্জাতিক ক্রিকেট
* ২০১৩ পাকিস্তান ক্রিকেট দলের ওয়েস্ট ইন্ডিজ সফর

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:পোর্ট অফ স্পেন
বিষয়শ্রেণী:ত্রিনিদাদ ও টোবাগোয় ক্রিকেট মাঠ
বিষয়শ্রেণী:ত্রিনিদাদ ও টোবাগোয় ফুটবল মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
স্কটল্যান্ড জাতীয় ক্রিকেট দল

**স্কটল্যান্ড জাতীয় ক্রিকেট দল** () স্কটল্যান্ডের দল হিসেবে আন্তর্জাতিক ক্রিকেট খেলায় প্রতিনিধিত্ব করছে। ১৯৯৪ সালে আন্তর্জাতিক ক্রিকেট কাউন্সিলের সদস্যপদ লাভ করে। এরপূর্বে দুই বছর পূর্বে দলটি ইংল্যান্ড ক্রিকেট দলের সাথে সম্পর্কচ্ছেদ ঘটিয়ে স্বতন্ত্র দল গঠন করে। ২০১০ সাল থেকে ২০১৩ সাল পর্যন্ত গর্ডন ড্রুমন্ড দলের অধিনায়কত্ব করেন। বর্তমানে দলের অধিনায়কের দায়িত্ব পালন করছেন কাইল কোয়েতজার। এপ্রিল ২০১৪ সালে নিউজিল্যান্ডের গ্র্যান্ট ব্র্যাডবার্ন কোচের দায়িত্বে রয়েছেন। তিনি অস্ট্রেলীয় পিটার স্টেইনডলের স্থলাভিষিক্ত হয়েছেন।

## ইতিহাস
১৯৯৯ সালে দলটি বিশ্বকাপ ক্রিকেটে খেলার যোগ্যতা অর্জন করলেও পাঁচটি খেলাতেই হেরে যায়। পরবর্তীতে ২০০৩ সালের ক্রিকেট বিশ্বকাপে দলটি যোগ্যতা অর্জন করতে পারেনি। দলটি ২০০৪ সালে প্রথমবারের মতো আইসিসি আন্তঃমহাদেশীয় কাপে খেলতে নামে। শারজায় অনুষ্ঠিত এ প্রতিযোগিতায় আয়ারল্যান্ড এবং নেদারল্যান্ডকে হারিয়ে সেমি-ফাইনালে পৌঁছে। এরপর কেনিয়াকে হারিয়ে ফাইনালে যায় ও কানাডাকে হারিয়ে কাপ জয় করে। ২০০৫ সালে পুনরায় এ প্রতিযোগিতায় অংশগ্রহণ করলেও প্রথম পর্ব পেরুতে পারেনি। ৭ জুলাই, ২০০৫ তারিখে অনুষ্ঠিত ২০০৫ সালের আইসিসি ট্রফি প্রতিযোগিতায় সেমি-ফাইনালে উত্তোরণের মাধ্যমে দলটি একদিনের আন্তর্জাতিকে অংশগ্রহণের মর্যাদা পায় ১ জানুয়ারি, ২০০৬ থেকে পরবর্তী ২০০৯ সালের আইসিসি বিশ্বকাপ বাছাইপর্ব পর্যন্ত।

বিশ্বকাপের বাইরে দলটি প্রথম একদিনের আন্তর্জাতিক ক্রিকেট অংশ নেয় জুন, ২০০৬ সালে পাকিস্তানের বিরুদ্ধে। এরপর আগস্টে ইউরোপীয় চ্যাম্পিয়নশীপে আয়ারল্যান্ড এবং নেদারল্যান্ডের বিপক্ষে পূর্ণাঙ্গভাবে একদিনের আন্তর্জাতিকে খেলে।

## রেকর্ডসমূহ
;একদিনের আন্তর্জাতিক

* দলীয় সর্বোচ্চ রান: ৩৪১/৯ ব কানাডা, ২৭ জানুয়ারি, ২০১৪, ক্রাইস্টচার্চ
* সর্বোচ্চ ব্যক্তিগত সংগ্রহ: ১৭৫, ক্যালাম ম্যাকলয়েড, ব কানাডা, ২৭ জানুয়ারি, ২০১৪, ক্রাইস্টচার্চ
* সেরা বোলিং পরিসংখ্যান: ৫/৯, জোস ডেভে, ব আফগানিস্তান, ১৭ আগস্ট, ২০১০, আয়ার

## বর্তমান সদস্য

## কোচিং কর্মকর্তা
* প্রধান কোচ: গ্র্যান্ট ব্র্যাডবার্ন
* সহকারী ও ফিল্ডিং কোচ: ক্রেগ রাইট
* মানসিক অবস্থা পর্যবেক্ষণ কোচ: সাইমন স্মিথ
* ক্রিকেট পরিচালক: অ্যান্ডি টেনান্ট
* দক্ষতা প্রদর্শন বিশ্লেষক: টবি বেইলি
* সহায়তাকারী কোচ: পল কলিংউড

## তথ্যসূত্র

বিষয়শ্রেণী:জাতীয় ক্রিকেট দল
বিষয়শ্রেণী:স্কটল্যান্ডে ক্রিকেট
বিষয়শ্রেণী:স্কটল্যান্ডের জাতীয় ক্রীড়া দল
বিষয়শ্রেণী:আন্তর্জাতিক ক্রিকেটে স্কটল্যান্ড
থানকুনি

**থানকুনি** বা **আদামণি** বা **আাদামালকি** বা **ব্রাহ্মী** (বৈজ্ঞানিক নাম: *Centella asiatica*) এক ধরনের খুব ছোট বর্ষজীবী ভেষজ উদ্ভিদ। এর বৈজ্ঞানিক পরিবাবের নাম ম্যাকিনলেয়াসি যাকে অনেকে এপিকেসি পরিবাবের উপপরিবার মনে করেন। অঞ্চলভেদে থানকুনিকে অনেকে আদাগুনগুনি, টেয়ামানিক, আদামনি, ঢোলামনি নামেও ডেকে থাকেন। 

## বিস্তৃতি
বাংলাদেশ, ভারত, সিংহল, উত্তর অস্ট্রেলিয়া, ইন্দোনেশিয়া, ইরান, মালয়েশিয়া, পাপুয়া নিউ গিনি, এবং এশিয়ার অন্যান্য প্রান্তে এই উদ্ভিদ পাওয়া যায়। ভেষজ হিসাবে এর বহুল ব্যবহার আছে আয়ুর্বেদিক, প্রাচীন আফ্রিকীয়, চৈনিকসহ অনেক দেশের চিকিৎসাবিদ্যায়। এর বৈজ্ঞানিক নাম আগে ছিল *Hydrocotyle asiatica* L. এবং *Trisanthus cochinchinensis* (Lour.)।

## রসায়ন
সেন্টেল্লায় এশিয়াটিকোসাইড, ব্রাহ্মোসাইড, অ্যাসিইয়্যাটিক অ্যাসিড এবং ব্রাহ্মিক অ্যাসিড (ম্যাড্যাস্যাসিক অ্যাসিড) সহ পেন্টাসাইক্লিক ট্রাইটারপেনয়েড রয়েছে। অন্যান্য উপাদানগুলির মধ্যে রয়েছে সেন্টিলোজ, সেন্টেলোসাইড এবং ম্যাডেক্যাসোসাইড।

## গুনাগুণ
*এতে আছে প্রচুর ভিটামিন সি তাই রোগ প্রতিরোধ ক্ষমতা বাড়ায়।
*মুখের ব্রণ দুর করে।
* মুখে ঘা ও অন্যান্য ক্ষতে উপকারী।
* সর্দির জন্য উপকারী।
* পেটের অসুখে থানকুনির ব্যবহার আছে।
* আমাশয়ে ভাল কাজ করে।            
* সাময়িকভাবে কাশি কমাতে সাহায্য করে।
*  গলা ব্যাথার জন্য উপকারি

## তথ্যসূত্র

## বহিঃসংযোগ

বিষয়শ্রেণী:নেপালের উদ্ভিদ
বিষয়শ্রেণী:মেলানেশীয় উদ্ভিদকুল
বিষয়শ্রেণী:ঐতিহ্যবাহী আফ্রিকার ঔষধে উদ্ভিদ ব্যবহার
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:ঔষধি উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:সম্পূরক পুষ্টি উপাদান
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
মোবাশ্বের হোসেন

**মোবাশ্বের হোসেন** (১৯৪৩-২০২৩) ছিলেন একজন বাংলাদেশী স্থপতি, নগর পরিকল্পনাবিদ, ক্রীড়া সংগঠক, বীর মুক্তিযোদ্ধা এবং শিক্ষাবিদ। তিনি বাংলাদেশ স্থপতি ইনস্টিটিউট-এর সভাপতি হিসেবে দায়িত্ব পালন করেছেন।

## শিক্ষাজীবন ও কর্মজীবন
মোবাশ্বের হোসেন বাংলাদেশ প্রকৌশল বিশ্ববিদ্যালয় থেকে স্থাপত্যের স্নাতক সম্পন্ন করেন। তিনি এসোকনসাল্ট লিমিটেডের প্রধান স্থপতি ছিলেন। তিনি কমনওয়েলথ এসোসিয়েশন অফ আর্কিটেক্টস এবং বাংলাদেশ স্থপতি ইনস্টিটিউট-এর প্রেসিডেন্ট ছিলেন। তিনি আর্কিটেক্টস রিজিওনাল কাউন্সিল, এশিয়া (আর্কেশিয়া)-এর প্রেসিডেন্টও ছিলেন। গ্লোবাল ইন্স্যুরেন্স লিমিটেড পরিচালক পদে তিনি ২০০০ সাল হতে যুক্ত ছিলেন।

## মৃত্যু
তিনি দীর্ঘ দুই মাস নিবিড় পরিচর্যা কেন্দ্রে (আইসিইউ) থাকার পর ২০২৩ সালের ২ জানুয়ারি ঢাকার একটি বেসরকারি হাসপাতালে মৃত্যুবরণ করেন।

## উল্লেখযোগ্য কাজ
* প্রশিকা ভবন
* গ্রামীণ ব্যাংক ভবন
* চট্টগ্রাম রেলস্টেশন

## পুরস্কার ও সম্মাননা
* আমেরিকান স্থপতি ইনস্টিটিউট (এআইএ) প্রেসিডেন্ট পদক, ২০০৯

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশী স্থপতি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৩-এ জন্ম
বিষয়শ্রেণী:আধুনিকতাবাদী প্রকৌশলী
বিষয়শ্রেণী:২০শ শতাব্দীর বাংলাদেশী স্থপতি
বিষয়শ্রেণী:ঢাকার ব্যক্তি
মাছরাঙ্গা (দ্ব্যর্থতা নিরসন)

* মাছরাঙ্গা - মৎস্যভুক এক জাতীয় সুদর্শন পাখি।
* মাছরাঙ্গা টিভি - বাংলাদেশের একটি বেসরকারি টেলিভিশন সম্প্রচার কেন্দ্র।
মেধা কচ্ছপিয়া জাতীয় উদ্যান

**মেধা কচ্ছপিয়া জাতীয় উদ্যান** বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর।

## পরিচিতি
এখানকার বনের প্রকৃতি হলো ক্রান্তীয় চিরহরিৎ বন। এ উদ্যানটি কক্সবাজার উত্তর বন বিভাগের নিয়ন্ত্রণাধীন। পার্কটির ১ থেকে ৩ কিলোমিটারের মধ্যে আনুমানিক ১৮৩০৫ জন লোকের ৩৫২৩টি পরিবার বসবাস করে। এসব স্থানীয় গ্রাম কিংবা পাড়া গুলো মূলতঃ কৃষিকাজ, লবণ চাষ ও মৎস্য চাষের উপর নির্ভরশীল। রোহিঙ্গা শরনার্থীদের কারণে এ সকল জনগোষ্টিতে ক্রমান্বয়ে জন সংখ্যার চাপ বাড়ছে।

এখানে জাতীয় উদ্যান প্রতিষ্ঠার পেছনে মূল উদ্দেশ্য হল শতবর্ষী গর্জন বনকে রক্ষা করা। এই উপমহাদেশে যে অল্প কিছু গর্জন বন আজও মাথা উঁচু করে আছে। এ বনটি তার মধ্যে অন্যতম। এই জাতীয় উদ্যানের প্রধান বৃক্ষরাজির মধ্যে বিশালাকৃতির গর্জন ছাড়াও রয়েছে ঢাকিজাম, ভাদি, তেলসুর ও চাপালিশ।http://www.bforest.gov.bd/site/page/23e2913a-16e8-408d-9bc4-4a44d104a4e0/%E0%A6%AE%E0%A7%87%E0%A6%A7%E0%A6%BE-%E0%A6%95%E0%A6%9A%E0%A7%8D%E0%A6%9B%E0%A6%AA%E0%A6%BF%E0%A7%9F%E0%A6%BE-%E0%A6%9C%E0%A6%BE%E0%A6%A4%E0%A7%80%E0%A7%9F-%E0%A6%89%E0%A6%A6%E0%A7%8D%E0%A6%AF%E0%A6%BE%E0%A6%A8 

## তথ্যসূত্র

বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:কক্সবাজার জেলা
বিষয়শ্রেণী:২০০৪-এ বাংলাদেশে প্রতিষ্ঠিত
স্থপতি

**স্থপতি** হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। *স্থাপত্য অনুশীলন* বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে *স্থপতি* শব্দটি ইংরেজি *আর্কিটেক্ট* (Architect) শব্দটি থেকে এসেছে। এ শব্দটি আবার ল্যাটিন *আর্কিটেক্টাস* থেকে এসেছে, যার উৎপত্তি গ্রীক *আর্খিটেক্টন* (*আর্খি-*, প্রধান + *টেক্টন*, নির্মাতা; অর্থাৎ, প্রধান নির্মাতা) থেকে।

পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিকা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। **স্থপতি** ও **স্থাপত্য** শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে *স্থপতি* ও *ল্যান্ডস্কেপ স্থপতি* শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত।

## সূচনা
প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।

## স্থাপত্য
অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধু আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে।

## তথ্যসূত্র

## বহিঃসংযোগ

* ইন্টারন্যাশনাল ইউনিয়ন অফ আর্কিটেক্টস

বিষয়শ্রেণী:স্থাপত্য
বিষয়শ্রেণী:ভবন ও স্থাপনা
বিষয়শ্রেণী:স্থাপত্য পুরস্কার
বিষয়শ্রেণী:স্থপতি
বিষয়শ্রেণী:স্থাপত্য-সংশ্লিষ্ট পেশা
ফকার এফ২৭ ফ্রেন্ডশিপ

**ফকার এফ ২৭ ফ্রেন্ডশিপ** হল ডাচ কোম্পানি ফকারের তৈরী দুইটি টার্বোপ্রপ ইঞ্জিনবিশিষ্ট স্বল্প পাল্লার ছোট আকারের বিমান। এই বিমানটি সাধারনত ৪৮ থেকে ৫৬ জন যাত্রী বহন করতে সক্ষম। ১৯৫৫ সাল থেকে আজ পর্যন্ত এই বিমানটি বিশ্বের বিভিন্ন এয়ারলাইন্স কোম্পানিতে ব্যবহৃত হয়ে আসছে। ফকার কোম্পানি প্রায় ৫৮৬ টি এফ ২৭ তৈরী করার পর ১৯৮৭ সালে এর উৎপাদন বন্ধ করে দেয়।

এই বিমানটি পঞ্চাশের দশকের ব্যবসা সফল বিমান ম্যাকডোনাল ডগলাস ডিসি-৩ কে প্রতিস্থাপন এবং একই প্রকারের অন্যান্য কিছু বিমানের সাথে প্রতিযোগিতার জন্য নকশা করা হয়েছিল। প্রথমদিকে বিমানটি রোলস রয়েস ইঞ্জিন দিয়ে ২৮ জন যাত্রী জন্য নকশা করা হয়েছিলো কিন্তু পরবর্তীকালে বিভিন্ন সময়ে নকশায় পরিবর্তন করে এর ধারনক্ষমতা ক্ষেত্রবিশেষে ৫৬ পর্যন্ত উন্নিত করা হয়।

## দূর্ঘটনা
৫ আগস্ট, ১৯৮৪ সালে বিমান বাংলাদেশ এয়ারলাইন্সে সংযুক্ত এ বিমানটি চট্টগ্রাম থেকে ঢাকার শাহজালাল আন্তর্জাতিক বিমানবন্দরে আসার পথে দূর্ঘটনায় বিধ্বস্ত হয়। ৪৫ জন আরোহী ও ৪ জন ক্রু’র সকলেই নিহত হন। বিমানটি পরিচালনা করছিলেন দেশের প্রথম নারী পাইলট কানিজ ফাতেমা রোকসানা।

## সবিস্তর বিবরণী (এফ.২৭)

## তথ্যসূত্র

## বহিঃসংযোগ

* Stork Aerospace Homepage
* F27 Friendship Association *Photo Gallery (in Dutch and English)
* Fokker F27 Info

বিষয়শ্রেণী:বেসামরিক বিমান
বিষয়শ্রেণী:ফকার বিমান